New York, I Love You

Το New York, I Love You είναι μια αμερικανική δραματική ρομαντική κομεντί σπονδυλωτή ταινία του 2008 που αποτελείται από έντεκα ταινίες μικρού μήκους, καθεμία από τις οποίες είναι γυρισμένη από διαφορετικό σκηνοθέτη. Όλες οι ταινίες σχετίζονται με κάποιο τρόπο με το θέμα της αγάπης και βρίσκονται ανάμεσα στα πέντε δημοτικά διαμερίσματα της Νέας Υόρκης. Η ταινία είναι ένα είδος συνέχειας της ταινίας Παρίσι, σ' αγαπώ του 2006, η οποία είχε την ίδια δομή και είναι το δεύτερο μέρος του franchise Cities of Love. Σε αντίθεση με το Παρίσι, σ' αγαπώ, οι τιανίες του New York, I Love You έχουν ένα ενωτικό νήμα, ενός βιντεογράφου που καταγράφει τους άλλους χαρακτήρες.

Στην ταινία πρωταγωνιστούν πολλοί γνωστοί ηθοποιοί, μεταξύ των οποίων οι Μπράντλεϊ Κούπερ, Σάια Λα Μπαφ, Νάταλι Πόρτμαν, Αντόν Γιέλτσιν, Χέιντεν Κρίστενσεν, Ορλάντο Μπλουμ, Ίρφαν Καν, Ρέιτσελ Μπίλσον, Κρις Κούπερ, Άντι Γκαρσία, Κριστίνα Ρίτσι, Κλόρις Λίτσμαν, Τζον Χερτ, Ρόμπιν Ράιτ, Τζούλι Κρίστι, Μάγκι Κιου, Ίθαν Χοκ, Τζέιμς Κάαν, Σου Κι και Ίλαϊ Γουάλακ.

Το New York, I Love You έκανε πρεμιέρα στο Διεθνές Φεστιβάλ Κινηματογράφου του Τορόντο το 2008 τον Σεπτέμβριο του 2008 και κυκλοφόρησε στις Ηνωμένες Πολιτείες στις 16 Οκτωβρίου 2009. Ενώ η πρεμιέρα της ταινίας στο TIFF περιλάμβανε 14 ιστορίες, οι διανομείς αποφάσισαν αργότερα να κόψουν δύο από αυτές: το σκηνοθετικό ντεμπούτο της Σκάρλετ Γιόχανσον "These Vagabond Shoes" και την ιστορία του Αντρέι Ζβιάγκιντσεφ "Apocrypha". Η απόφαση ελήφθη μετά από πιλοτική προβολή στη Νέα Υόρκη, όπου αυτές οι δύο ταινίες έλαβαν δυσμενείς αντιδράσεις.

 Συντελεστές 
Ακολουθούν οι συντελεστές δέκα ταινιών του New York, I Love You με το μεταβατικό τμήμα σε σκηνοθεσία του Ράντι Μπαλσμάγιερ:
ΤαινίαΣκηνοθεσίαΗθοποιοί1Τζιάνγκ ΓουένΧέιντεν Κρίστενσεν ως ΜπενΆντι Γκαρσία ως ΓκάριΡέιτσελ Μπίλσον ως Μόλι2Μίρα ΝαΐρΝάταλι Πόρτμαν ως Ρίφκα ΜαλόουνΌρφαν Καν ως Μανσούνκμπαϊ3Σούνι ΊγουαϊΟρλάντο Μπλουμ ως Ντέιβιντ ΚούλερΚριστίνα Ρίτσι ως Καμίλ4Ιβάλ ΑτάλΜάγκι Κιου ως Τζάνις ΤέιλορΊθαν Χοκ ως συγγραφέαςΚρις Κούπερ ως ΆλεξΡόμπιν Ράιτ ως Άννα5Μπρετ ΡάτνερΑντόν Γιέλτσιν ως αγόρι στο πάρκοΤζέιμς Κάαν ως κύριος ΡικόλιΟλίβια Θέρλμπι ως ηθοποιόςΜπλέικ Λάιβλι ως Γκαμπριέλ Ντιμάρκο6Άλεν ΧιουζΜπράντλεϊ Κούπερ ως Γκας ΚούπερΝτρι ντε Ματέο ως Λίντια7Σεκάρ ΚαπούρΤζούλι Κρίστι ως ΊζαμπελΤζον Χερτ ως γκρουμΣάια Λα Μπαφ ως Τζέικομπ8Νάταλι ΠόρτμανΤέιλορ Γκιρ ως ΤέγιαΚάρλος Ακόστα ως ΝτάντεΓιασίντα Μπάρετ ως Μάγκι9Φατίχ ΑκίνΟυγκούρ Γιουσέλ ως ελαιοχρωματιστήςΣου Κι ως βοτανολόγοςΜπαρτ Γιανγκ ως ιδιοκτήτης10Τζόσουα ΜάρστονΊλαϊ Γουάλακ ως ΈιμπΚλόρις Λίτσμαν ως Μίτσι

 Κυκλοφορία 
Η ταινία έκανε εισπράξεις 1.588.087 δολαρίων στις Ηνωμένες Πολιτείες και 8.136.973 δολαρίων σε άλλες περιοχές, με παγκόσμιο σύνολο 9.725.060 δολάρια.

 Απήχηση 
Στον ιστότοπο Rotten Tomatoes, η ταινία έχει βαθμολογία αποδοχής 37% με βάση 100 κριτικές, με μέση βαθμολογία 5,10/10. Ο ιστότοπος αναφέρει: "Όπως πολλές σπονδυλωτές ταινίες, το New York, I Love You έχει προβλήματα συνέπειας, αλλά δεν του λείπουν οι καλές στιγμές".  Στο Metacritic η ταινία έχει βαθμολογία 49 στα 100, με βάση 26 κριτικούς, που δίνουν "μεικτές ή μέτριες κριτικές".

Το περιοδικό Entertainment Weekly έδωσε στην ταινία βαθμολογία B επειδή "λαμβάνει την εύκολη ιδέα που εκτελέστηκε για πρώτη φορά στη γαλλική συλλογή Παρίσι, σ' αγαπώ το 2007, σε άλλη πόλη και με άλλο ύφος..." Ο Ρότζερ Ίμπερτ της εφημερίδας Chicago Sun-Times έδωσε στην ταινία 3 αστέρια λέγοντας στην κριτική του: "Από τη φύση του, το New York, I Love You δεν μπορεί να θεωρηθεί συνολικά. Παραμένει το άθροισμα των μερών του". Η εφημρίδα The New York Times έδωσε στην ταινία μια μεικτή κριτική υποστηρίζοντας: "Δεν είναι ότι οι 11 μικρού μήκους ταινίες του New York, I Love You είναι τόσο κακές. Είναι μια όμορφη πόλη, τελικά, ακόμα κι αν ο διάσημος ορίζοντας και τα κυκλοφοριακά μοντάζ που συναρμολογήθηκαν από τον Ράντι Μπαλσμάγιερ είναι τόσο φρέσκα όσο οι καρτ ποστάλ που πωλούνται στην Πλατεία Τάιμς".

 Στη λαϊκή κουλτούρα 
Ένα επεισόδιο της σειράς Master of None του Netflix έχει πάρει το όνομα και τη δομή του από το New York, I Love You. Όπως και η ταινία, το επεισόδιο εστιάζει στις διασταυρούμενες ζωές διαφόρων Νεοϋορκέζων, αν και οι ιστορίες του επεισοδίου δεν αφορούν αποκλειστικά τον έρωτα.

 Παραπομπές 

 Εξωτερικοί σύνδεσμοι 






 Cities of Love franchise website
Κατηγορία:Ταινίες γυρισμένες στη Νέα Υόρκη
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες με μουσική σύνθεση Μάικλ Ντάνα
Κατηγορία:Ταινίες με μουσική σύνθεση Μαρκ Μάδερσμπρο
Κατηγορία:Ταινίες σε σκηνοθεσία Φατίχ Ακίν
Κατηγορία:Ταινίες του 2008